Дзяржаўная ўстанова адукацыі “Чурлёнскі навучальна-педагагічны комплекс дзіцячы сад – сярэдняя школа”

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“ВЫКАРЫСТАННЕ КРАЯЗНАЎЧАГА МАТЭРЫЯЛУ ДЛЯ ФАРМІРАВАННЯ КАМУНІКАТЫЎНАЙ КАМПЕТЭНЦЫІ

НА ЎРОКАХ БЕЛАРУСКАЙ МОВЫ НА ІІ СТУПЕНІ АГУЛЬНАЙ СЯРЭДНЯЙ АДУКАЦЫІ”

Роліч Наталля Анатольеўна, настаўніца беларускай мовы і літаратуры

80177144238

e-mail: [churlen-school@tut.by](mailto:churlen-school@tut.by)

**Актуальнасць вопыту**

Школа наша беларускамоўная, таму на ўроках вучні прытрымліваюцца агульных правіл: размаўляюць па-беларуску. Але ўжо на перапынках родная мова гучыць менш. А калі прыходзіш у клас пасля канікул, то першыя ўрокі беларускай мовы і літаратуры пераўтвараюцца ва ўрокі перакладу. Навучэнцам цяжка выказаць сваю думку, падзяліцца ўражаннямі, прааналізаваць - стварыць тэкст. Найчасцей у сваім маўленні дзеці выкарыстоўваюць СМС-адказы: выклічнікі, няпоўныя сказы, аднатыпную лексіку.

Сказаць, што вучні не рыхтуюцца да ўрокаў мовы, я не магу. Многія з іх старанна вучаць правілы, правільна выконваюць заданні, праяўляюць актыўнасць у сваіх адказах. Толькі вось са званком пазіцыя беларускай мовы ў маўленні значна слабее.

Якім жа павінен быць урок, каб ён не толькі садзейнічаў вывучэнню тэорыі мовы, але і спрыяў свабоднаму карыстанню відамі маўленчай дзейнасці ў суразмоўніцтве? Што можа зрабіць настаўнік, каб яго вучні набылі навык адбіраць моўныя сродкі з улікам маўленчай сітуацыі і жаданне гаварыць па-беларуску? Улічваючы, што фарміраванне камунікатыўных уменняў на аснове авалодвання маўленчай тэорыяй і культурай маўлення, спосабамі перадачы думкі ў вуснай і пісьмовых формах, уменнях ствараць самастойныя і вусныя выказванні, розных стыляў, тыпаў і жанрах – адна з асноўных задач вывучэння прадмета “Беларуская мова”, гэтым пытанням у метадычнай літаратуры надаецца шмат увагі. У педагагічнай практыцы маецца пэўны арсенал сродкаў, якія з’яўляюцца дапаможнікамі ў вырашэнні дадзенай праблемы. Аднак паколькі праблема не знікае, актуальным застаецца пытанне пошуку дзейсных сродкаў фарміравання камунікатыўнай кампетэнцыі вучняў.

На мой погляд, выкарыстанне краязнаўчага матэрыялу з’яўляецца важнейшым складальнікам эфектыўнага ўрока беларускай мовы. Лічу, што сваё, блізкае, роднае, заўсёды падштурхоўвае, накіроўвае да ведаў, уплывае на фарміраванне поглядаў сучаснага адукаванага чалавека. Гэта той матэрыял, што здольны зацікавіць, актывізаваць, стымуляваць вучняў да авалодання механізмам прымянення моўных сродкаў у розных відах і жанрах маўленчай дзейнасці, дапамагчы пераарыентавацца з пазіцыі “ведаць, каб памятаць” на пазіцыю “ведаць, каб умець і дзейнічаць”.

Мэта маёй работы: стварэнне ўмоў для фарміравання камунікатыўнай кампетэнцыі навучэнцаў на ІІ ступені агульнай сярэдняй адукацыі шляхам выкарыстання краязнаўчага матэрыялу.

Задачы:

* прааналізаваць падыходы да вызначэння сутнасці камунікатыўнай кампетэнцыі вучняў;
* выявіць патэнцыял краязнаўчага матэрыялу для фарміравання камунікатыўнай кампетэнцыі на розных этапах урокаў у 5-9 класах;
* распрацаваць фрагменты ўрокаў з выкарыстанне краязнаўчага матэрыялу.

Да вызначэння сутнасці камунікатыўнай кампетэнцыі існуюць розныя падыходы. Паводле азначэння С.В. Мартынкевіч, гэта сістэма моўных, маўленчых і ўласна-камунікатыўных ведаў, уменняў і навыкаў, якая забяспечвае свабоднае маўленне. []

А.В. Хутарскі вызначае сутнасць камунікатыўнай кампетэнцыі ў дзейснай форме: валодаць спосабамі ўзаемадзеяння з рознымі людзьмі і падзеямі; выступаць з вусным паведамленнем, умець задаць пытанне, карэктна весці вучэбны дыялог, валодаць рознымі відамі маўленчай дзейнасці (маналог, дыялог, чытанне, пісьмо), лінвістычнай і моўнымі кампетэнцыямі; валодаць спосабам сумеснай дзейнасці ў групе; прыёмамі дзеянняў у сітуацыі зносін, уменнямі шукаць і знаходзіць кампрамісы; мець пазітыўныя навыкі зносін у грамадстве, заснаваныя на веданні гістарычных каранёў і традыцый.

У сваёй рабоце прытрымліваюся думкі, што “фарміраванне камунікатыўнай кампетэнцыі адбываецца на аснове камунікатыўна-дзейснага падыходу. Спачатку вучні засвойваюць тэарэтычныя паняцці (тэорыя тэксту), затым выпрацоўваюць маўленчыя ўменні пры выкананні рэцэптыўных, рэпрадуктыўных і творчых заданняў.[]

Школьныя падручнікі насычаны тэкстамі, якія дапамагаюць вучням авалодаць механізмам прымянення моўных сродкаў у розных відах і жанрах маўленчай дзейнасці. Тым не менш выкарыстанне краязнаўчага матэрыялу з’яўляецца не толькі дадатковым аздабленнем урока роднай мовы, але і зручным для аналізу, карысным пры запісах, здольным выклікаць патрэбу выказацца. Трэба ўважліва ставіцца да тэкстаў - “мовы ў дзеянні”, каб дадзены матэрыял даў магчымасць арганізаваць натуральнае маўленчае асяроддзе, дазваліў ўключыць вучняў у актыўную маўленчую дзейнасць.

Дзеля таго, каб граматна выкарыстоваць краязнаўчы матэрыял, трэба самому “падсесці” на вывучэнне гісторыі, этнаграфіі, культуры малой радзімы. Для мяне цікавасць да вывучэння краязнаўства ўзнікла ў 2011 годзе, калі прыняла ўдзел у рэспубліканскім конкурсе па стварэнні летапісу роднай вёскі. Сабраўшы матэрыял, зразумела, што яго можна эфектыўна выкарыстоўваць на ўроках беларускай мовы і літаратуры. Калі пачала працаваць над апісаннем вопыту, то не думала, што 2018 год будзе аб’яўлены Годам малой радзімы. На мой погляд, з’явіўся важкі аргумент у правільнасці выбару тэмы работы.

Фарміраванне камунікатыўнай кампетэнцыі адбываеццца па розных напрамках і паэтапна: колькаснае назапашванне (папаўленне слоўнікавага запасу, павелічэнне аб’ёму выказвання) і якасныя змены (правільнасць вымаўлення, развіццё звязнага маўлення, разуменне маўлення).

Фарміраванне камунікатыўнай кампетэнцыі прадугледжана праграмай у кожным класе. Улічваючы ўзроставыя асаблівасці дзяцей, матэрыял падаю з паступовым павелічэннем аб’ёму і складанасці.

Лічу, што для вучняў 5-6 класаў краязнаўчы матэрыял павінен быць абавязкова займальным. Ён павінен выклікаць жаданне гаварыць, ствараць сітуацыю поспеху, вучыць правільнасці вымаўлення, правілам суразмоўніцтва. Выкарыстанне такога матэрыялу будзе больш эфектыўным на адным з этапаў урока.

Напрыклад, на арыентацыйна-матывацыйным этапе пры вывучэнні ў 5 класе тэмы “Дыялектныя словы” прапаную сказ, з якім я сутыкнулася ў размове з мясцовымі жыхарамі:

* Ідзі у прывен, адчыні шопачку, вазьмі сподачак з маслам, пасля пойдзем нарвём цяцівак, бо шатацца трэба.

Прашу вучняў растлумачыць, што ж мне загадала гаспадыня. Звычайна ў адказ сыплюцца розныя здагадкі, аднак яны ў большасці няправільныя. Даю правільны адказ:

* Ідзі ў калідор, адчыні шафу, вазьмі талерку з маслам, пасля пойдзем нарвём бацвіння, бо пара ўпраўляцца па гаспадарцы.

Створаныя маўленчая сітуацыі рэальная, таму выклікаюць пачуцці, цікавасць да тэмы, яны дапамагае “разгаварыць” вучняў, накіроўваюць да сумеснага вызначэння мэты ўрока.

Для вучняў 7-8 класаў матэрыял выбіраецца найбольш інфармацыйны. Лепш яго выкарыстоўваць на аперацыйна-пазнавальным этапе.

Напрыклад,

Дадзены матэрыял вучыць слухаць, думаць і разумець, весці гутарку.

Для вучняў 9 класа змест матэрыялаў павінен патрабаваць ад вучняў устанаўленне лагічных сувязей, вывадаў. Выкарыстанне яго магчыма на розных этапах урока.

Фарміраванне камунікатыўнай кампетэнтнасці, заключаецца ў валодванні культурай маўлення, правіламі маўленчых зносін, уменнямі ставараць самастойныя і вусныя выказванні розных тыпаў, стыляў і жанраў.

Спрабую жартаваць: “No understand”. Цікава, што пасля гэтых слоў мае вучні адразу пераключаюцца.

Спіс выкарыстанай літаратуры

Дзёміна, Н. П., Гуліцкая, Т. П., Ільіна, Р. П. Рэалізацыя кампетэнтнаснага падыходу ў навучанніі беларускай мове і літаратуры / склад. : Н. П. Дзёміна, Т. П. Гуліцкая, Р. П. Ільіна ; - Мінск : Мін. Абл.ін-т развіцця адукацыі , 2017.

Мартынкевіч, С. В. Камунікатыўная кампетэнцыя. Сутнасць паняцця і прынцыпы адбору зместу яе фарміравання / С. В. Мартынкевіч // Роднае слова . – 2011 . № 3. - С.82-84.

|  |  |  |  |  |
| --- | --- | --- | --- | --- |
| Камунікатыўныя ўменні |  |  |  |  |
| Гаварыць перад класам |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |